Vyhodnotenie  

medzirezortného pripomienkového konania

„Súhrnná správa o realizácii úloh Národného programu boja proti drogám za r. 2000 a aktualizácia na r. 2001" bola zaslaná na medzirezortné pripomienkové konanie členom  vlády – členom Výboru ministrov pre drogové závislosti a kontrolu drog, ostatným členom vlády a  Generálnej prokuratúre Slovenskej republiky. 

V rámci medzirezortného pripomienkového konania z  počtu 16 ministerstiev a ústredných orgánov štátnej správy  (vrátane Generálnej prokuratúry SR) uplatnili pripomienky 4 ministerstvá: Ministerstvo školstva SR, Ministerstvo dopravy, pôšt a telekomunikácií SR, Ministerstvo kultúry SR a Generálna prokuratúra SR.

Vzhľadom na to, že materiál je vyhodnotením aktivít rezortov v oblasti realizácie úloh Národného programu boja proti drogám vypracovaný na základe podkladov rezortov vznesené pripomienky boli administratívno-technického charakteru,  týkajúce sa opráv prípadne upresnení textu. 

Predkladateľ všetky pripomienky v plnom rozsahu akceptoval a zapracoval do textu materiálu.